Horský beh Baba Kamzík má svoju špecifickú atmosféru, ktorá naňho každoročne láka množstvo pretekárov. Podujatie už trinásty rok organizuje športový nadšenec, Peter Dolák z Cross Country Clubu Rača. Podujatie má štatút majstrovstiev Slovenska v lesnom behu organizovaných v spolupráci so Slovenským bežeckým spolkom.
Horský beh Baba Kamzík má svoju špecifickú atmosféru, ktorá naňho každoročne láka množstvo pretekárov. Podujatie už trinásty rok organizuje športový nadšenec, Peter Dolák z Cross Country Clubu Rača. Podujatie má štatút majstrovstiev Slovenska v lesnom behu organizovaných v spolupráci so Slovenským bežeckým spolkom. Trinásty ročník sa bude konať 22. apríla 2012. Do dnešného dňa sa na beh prihlásilo 114 bežcov. Na podujatie sa môžete jednoducho prihlásiť cez stránku MojEvent.sk. Každý prihlásený pretekár si na stránke môže jednoducho skontrolovať stav svojho prihlásenia a pozrieť zoznam všetkých prihlásených.
V rámci behu sú tri trate. Trať na 53 kilometrov začína o pol ôsmej ráno na Kamzíku, trať na 26,5 kilometrov začína 10:15 na Pezinskej Babe a najkratšia trať na 16 kilometrov začína 11:15 pri račianskom kine Nádej. Aby sa zachoval charakter podujatia a nedochádzalo k ničeniu lesného terénu, kadiaľ prechádza trasa behu, počet bežcov na trati 26,5 km je limitovaný na 500.
Účastníci minuloročného behu svorne chválili výbornú organizáciu akcie, pretekár Roman vtedy k pretekom uviedol: "Bol som tu po prvýkrát, našťastie som nikde nezablúdil, čo je pochvala organizátorom za značenie trate."
Víťazom a zároveň majstrom Slovenska v lesnom behu sa stal Imrich Magyar z AC Nové Zámky, víťaz Ultramaratónu Martin Vrábel z Piešťan a na 16km trati dominoval Ľuboš Pavlík z Turčianskych Teplíc. Pretekári sa behu zúčastňujú hlavne kvôli dobrému pocitu zo zdolania náročného behu s takmer 1,5 km prevýšením, v cieli však na víťazov čakajú tiež vecné ceny venované partnermi pretekov a certifikát o prekonaní trate. Generálnym partnerom podujatia je Adidas.
Bratislava, 28.2.2012
Zdroj: QUINTA ESSENTIA, s.r.o.